OzLabs/hebrew-wiki-articles huggingface dataset:
יחסי גינאה ביסאו – צ'ילה

יחסי גינאה ביסאו–צ'ילה הם היחסים הדיפלומטיים הרשמיים שבין רפובליקת גינאה ביסאו לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין רפובליקת גינאה ביסאו לבין הרפובליקה של צ'ילה הם יחסים דיפלומטיים שקטים - אין בין המדינות מתיחויות ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין גינאה ביסאו לצ'ילה כוננו באופן רשמי ב-23 באוגוסט 1974.

אזרחי צ'ילה שרוצים להיכנס, לבקר ולשהות בגינאה ביסאו אינם זקוקים לאשרה מראש על מנת לעשות כן אלא לאשרה אלקטרונית (eVisa) או לאחת שינפיקו בעת ההגעה למדינה למשך תשעים ימים. לעומת זאת, אזרחי גינאה ביסאו שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת בגינאה ביסאו, הן בדרג השגרירות והן בדרג הקונסולרי.
* גינאה ביסאו אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* הוגו הארווי פרדה, [https://books.google.cl/books?id=XjCGvJPXsigC&printsec=frontcover#v=onepage&q&f=false Las relaciones entre Chile e Israel, 1973-1990. La conexión oculta], הועלה ב-5 במרץ 2018

== הערות שוליים ==
סונורזאורוס

סונורזאורוס (שם מדעי: Sonorasaurus) הוא סוג של דינוזאור אוכל צמחים ממשפחת הברכיוזאוריים אשר התגלה בשנת 1994 במדבר סונורה וקרוי על שמו (מילולית: "הלטאה של סונורה"). הסונורזאורוס התקיים בתור הקרטיקון, לפני 92–112 מיליון שנה. בסוג נכלל מין אחד – Sonorasaurus thompsoni, שסווג ב-1998.

דינוזאור זה נחשב בשנים הראשונות בהם חפרו את שלדו, דבר שלקח מספר שנים, למין לא ידוע שהיה קרוב לתריזינוזאורים. החוקר אדווין קולברט הניח שהוא למעשה מין של הדרוזאור בהתאם לעצמות אשר דמו לעצמות הדרוזאורים מהמוזיאון האמריקאי לתולדות הטבע וכמה חוקרים הניחו שהיה דומה מאוד לקריטוזאורוס. רק ב-1998 התברר שהיה ברכיוזאור נמוך-קומה. דינוזאור זה היה מהשורדים האחרונים בבני משפחתו, אשר שגשגו בתור היורה.

המבנה של דינוזאור זה התבסס מחלקי שלד מקוטעים. על פי הממצאים, הגיע הסונוזאורוס לאורך 15 מטרים ולגובה 8.2 מטרים, קטן בשליש מקרובו הברכיוזאורוס, שחי בתור היורה.

הסונוזאורוס הוא הדינוזאור הלאומי של מדינת אריזונה, החל מאפריל 2018.

==קישורים חיצוניים==

קטגוריה:בעלי חיים שתוארו ב-1998
קטגוריה:ברכיוזאוריים
קטגוריה:דינוזאורים שחיו בקרטיקון באמריקה הצפונית
קטגוריה:מאובני טקסונים שתוארו ב-1998
ארקנסוזאורוס

ארקנסוזאורוס (שם מדעי: Arkansaurus; מילולית: "הלטאה של ארקנסו") הוא סוג של דינוזאור מהקבוצה דמויי-אורניתומימיים, אשר חי בקרטיקון התחתון. המאובנים שלו תוארו בשנת 2018, אך התגלו כבר ב-1972. זהו הדינוזאור הלאומי של ארקנסו, בה התגלה והוא הדינוזאור היחיד שהתגלה רק בארקנסו.

העצמות נלקחו מתעלה בה הסירו את החצץ מכביש וחשפו עצמות מאובנות. המוצא הביא את הממצאים למומחים בכנס בלינקולן. המומחים לא הצליחו למצוא מאפיינים מיוחדים בעצמות אך הניחו שהוא קרוב לאורניתומימוס וחלק מהחוקרים קבעו שסוג זה מוטל בספק. לאחר חפירות רבות במשך השנים, בהם ניסו החוקרים למצוא עקבות נוספות של היצור הם מצאו רק עצמות של האצבעות.

כיום מעריכים שדינוזאור זה היה שייך לאבותיהם של האורניתומימיים והיה קרוב לסוג Nedcolbertia. הוא היה חסר את העצמות הזקופות בכף הרגל ואת הדורבנות של האורניתומימיים האמיתיים. זרועותיו בדומה לזרועות הטירנוזאורוס הכילו 3 טפרים. אורכו הגיע ל-1.8–4.6 מטר והוא היה כנראה אוכל-כול זריז.

== קישורים חיצוניים ==

קטגוריה:דמויי-אורניתומימיים
קטגוריה:דינוזאורים שחיו בקרטיקון תחתון באמריקה הצפונית
קטגוריה:מאובני טקסונים שתוארו ב-2018
אוגוסטינולופוס

אוגוסטינולופוס (שם מדעי: Augustynolophus) הוא סוג של דינוזאור ממשפחת ההדרוזאוריים שחי בסופו של הקרטיקון באמריקה הצפונית. האוגוסטינולופוס התקיים לפני 66–70 מיליון שנה לצד קבוצת הדינוזאורים האחרונים שנכחדו עם הכחדת הקרטיקון הגדולה.

== מאפיינים ==
הדינוזאור נקרא על שם משפחת אוגוסטין, אשר סייעה למוזיאון ההיסטוריה של לוס אנג'לס . הסיומת "lophus" היא על שם הדמיון בינו לזאורולופוס האסייתי. הוא נחשב לראשונה כמין של זאורולופוס (Augustynolophus morrisi, על שם החוקר ויליאם מוריס) ובהמשך סווג כפרוזאורולופוס. בהמשך העבירו אותו לסוג משלו, תחת השבט Saurolophini - בו כלולים גם הזאורולופוס והפרוזאורולופוס.

כל מאובני הדינוזאור מבוססים על שני ממצאים, אחת מ-1943 בה התגלתה הגולגולת ואחת בה התגלו עצמות חוליות ועצמות גפיים שונות והיא כנראה השתייכה לפרט צעיר. מאובנים אלה שנוצרו ליד הים הפנימי המערבי הם אחד משלושה מאובנים שהתגלו ליד החוף המערבי, לצד האלטופלטה (Aletopelta) ומין לא ידוע של טירנוזאור מוושינגטון.

הדינוזאורים בוגרים הגיעו לאורך אפשרי של 8 מטרים ולמשקל 3 טון. אורך הגולגולת הגיע ל-106 ס"מ והיא נועדה ללעיסת צמחייה קרקעית עם שיניים קטנות מרובות.

דינוזאור זה הוא הדינוזאור הלאומי של קליפורניה שבה התגלו המאובנים, החל מ-2017.

==קישורים חיצוניים==

קטגוריה:בעלי חיים שתוארו ב-2014
קטגוריה:זאורולופיים
קטגוריה:דינוזאורים שחיו בקרטיקון עליון באמריקה הצפונית
בית הספר התיכון הארווי מילק

בית הספר התיכון הארווי מילק (באנגלית: Harvey Milk High School) הוא בית ספר על-יסודי ציבורי באיסט וילג' בעיר ניו יורק המיועד בעיקר לצעירים הומוסקסואלים, לסביות, ביסקסואלים וטרנסג'נדרים, כמו גם לאלו שאינם בטוחים בזהותם המינית; עם זאת, בית הספר אינו מדיר תלמידים סטרייטים. בית הספר נקרא על שם הארווי מילק, לשעבר חבר במועצת העירייה של סן פרנסיסקו, ההומוסקסואל הגלוי הראשון במדינת קליפורניה אשר התמודד ונבחר למשרה ציבורית בבחירות כלליות.

==אודות==
בתחילה, בית הספר נוהל על ידי מכון הטריק-מרטין (באנגלית: Hetrick-Martin Institute, בראשי תיבות: HMI), ארגון ללא כוונת רווח המעניק תמיכה חברתית לבני נוער בסיכון, בפרט לאלו שאינם הטרוסקסואלים. מאז שהפך לבית ספר ציבורי מוסמך לחלוטין בשנת 2002, בית הספר מנוהל על ידי מחלקת החינוך של עיריית ניו יורק, בנפרד מ-HMI. בית הספר והמלכ"ר עדיין חולקים מקום באותו בניין, כאשר הטריק-מרטין מספק את רוב התוכניות האמנותיות והתרבותיות של בית הספר.

בית הספר הוקם בשנת 1985 כתוכנית קטנה, עם שני חדרים וקצת יותר מתריסר תלמידים, על ידי HMI בשיתוף המרכז לחינוך לקריירה במחלקה החינוך של עיריית ניו יורק. מחלקת החינוך מנהלת את בית הספר ואחראית לרישום וקבלה. המוסד הוקם כבית ספר אלטרנטיבי, עבור בני נוער שמתקשים או שלא מסוגלים ללמוד בבתי הספר שבאזור מגוריהם, אם בשל איומים, אלימות או הטרדות.

בית הספר זכה לחשיפה ציבורית רחבה בשנת 2002, כאשר מועצת החינוך אישרה העברת תקציב של 3.2 מיליון דולר לבית הספר, כאחת ההחלטות האחרונות שהתקבלו בטרם בית הספר הפך לבית ספר ציבורי. התקציב איפשר לשפץ את בניין בית הספר. הביקוש לבית הספר גבר, וההרשמה קפצה מ-50 ל-100 תלמידים. בשנת 2003, מנהל בית הספר ויליאם זלצמן אמר שזה יהיה "מאתגר מבחינה אקדמית". מייקל לונג, יו"ר המפלגה השמרנית של מדינת ניו יורק, מתח ביקורת, ושאל: "האם יש דרך אחרת ללמד הומוסקסואלים? האם יש מתמטיקה הומוסקסואלית? זה לא בסדר ... אין סיבה לטפל בילדים אלה בנפרד". לעומתו, התומכים טענו כי בית הספר הזה הוא פתרון פרגמטי, תוך מתן דרך אלטרנטיבית להשגת תעודת בגרות עבור תלמידים שאינם מסוגלים להצליח בבית ספר תיכון כללי בגלל אי-סובלנות. לא כל הטיעונים נגד בית הספר הגיעו מכיוון אחד של המפה הפוליטית. ראש העיר העצמאי מייקל בלומברג תמך בשיפוץ בית הספר, בזמן שרובן דיאז, סנאטור בבית המחוקקים של מדינת ניו יורק מטעם המפלגה הדמוקרטית, התנגד לו.

בשנת 2004 עבר בית הספר הרחבה, ל-1,600 מ"ר, ועלייה לשמונה כיתות לימוד ו-110 תלמידים.

==ראו גם==

* יום הארווי מילק

==קישורים חיצוניים==
* 

==הערות שוליים==

קטגוריה:1985 בארצות הברית
קטגוריה:ארצות הברית: בתי ספר
קטגוריה:הנצחת הארווי מילק
קטגוריה:חינוך אלטרנטיבי
קטגוריה:להט"ב בארצות הברית
קטגוריה:ניו יורק: חינוך
אנגלי בניו יורק

אנגלי בניו יורק (באנגלית: An Englishman in New York) הוא סרט ביוגרפי משנת 2009, המתעד את שנותיו של הסופר האנגלי והגיי אייקון קוונטין קריספ בניו יורק. בסרט במככב ג'ון הרט, ששב לגלם שוב את דמותו של קריספ, אותה כבר גילם בעבר בסרט "עובד המדינה העירום" משנת 1975.

שמו של הסרט מבוסס על השיר Englishman In New York שנכתב אודות קריספ על ידי סטינג עבור אלבומו משנת 1987.
==תקציר העלילה==
הסרט עוקב אחר המעבר של קוונטין קריספ בסוף שנות השבעים מלונדון לעיר ניו יורק, שם הוא מתקבל בחום על ידי ידוענים ואמנים. קריספ הופך לסלבריטאי מקומי, ומאוחר יותר לסלבריטאי לאומי, וכותב עבור כתבי עת בניו יורק. הוא נאבק למצוא את דרכו, בין השאר בשל הערות מרושעות שהוא משמיע במהלך משבר האיידס בארצות הברית וסירובו לחזור בו מדבריו.

קריספ מתיידד ועוזר לקדם את האמן פטריק אנגוס. בשנות ה-90 הוא ממשיך בהופעות פומביות רבות, לרבות מופע זוגי עם השחקנית פני ארקייד. הוא מופיע בסרטה של סאלי פוטר "אורלנדו" בתפקיד אליזבת הראשונה, מלכת אנגליה ובהופעתו האחרונה בארצות הברית, הוא מופיע בגיי בר בטמפה, פלורידה, שם הוא עורך Q&A עם הקהל.
 
==שחקנים ודמויות==
מימין לשמאל: [[סווזי קורץ, ג'ון הרט, סינת'יה ניקסון.]]
{| class="wikitable" style="font-size:90%; line-height:1.2"
! שם השחקן/ית !! שם הדמות !! אודות הדמות
|-
| ג'ון הרט || || 
|-
| דניס או'הר || פיליפ סטיל || דמות בדיונית, אך מבוססת על שניים מחבריו של קריספ - פיליפ וורד וטום סטיל 
|-
| ג'ונתן טאקר || פטריק אנגוס || אמן אמריקאי, ידידו של קריספ 
|-
| סווזי קורץ || קוני קלוזן || האמרגנית של קריספ 
|-
| סינת'יה ניקסון || פני ארקייד || אמנית אמריקאית שמתעניינת בקריספ 
|-
|} 
==ביקורות==
באתר האינטרנט Rotten Tomatoes, לסרט יש דירוג של 67%, המבוסס על 9 ביקורות, וציון ממוצע של נקודות מתוך 10.
==פרסים==
בשנת 2010, הסרט היה מועמד בטקס פרסי התקשורת של הליגה ההומו-לסבית נגד השמצה ה-21 לפרס סרט טלוויזיה או מיני סדרה הטובים ביותר. אנגלי בניו יורק לא זכה בפרס זה, שבו זכה בסופו של דבר הסרט "תפילות לבובי".
==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ניו יורק בקולנוע
קטגוריה:סרטי 2009
קטגוריה:סרטי דרמה בריטיים
קטגוריה:סרטי להט"ב בריטיים
קטגוריה:סרטים באנגלית
קטגוריה:סרטים ביוגרפיים בריטיים
קטגוריה:סרטים בריטיים
סובארו טנדר

סובארו בראט (באנגלית: Subaru BRAT) הוא טנדר בסגנון "Coupé utility" מתוצרת יצרנית הרכב היפנית סובארו אשר יוצר בין השנים 1978–1994 ביפן ודרום אפריקה ובין השנים 1978–1987 בדרום אפריקה.

יצרנית הרכב סובארו היא חברת בת של התאגיד הרב-לאומי היפני Subaru Corporation (שם רשמי: "פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社).

ממאי 2016 חטיבת "סובארו" שייכת לקונצרן היפני "חברת סובארו" (שנודע בעבר בשם "פוג'י תעשיות כבדות בע״מ" - Fuji Heavy Industries Ltd.

=="סובארו בראט"==

* שם הדגם "בראט" ראשי תיבות של: - Bi-drive Recreational All terrain Transporter.
* מנוע קדמי.
* סוג הנעה: הנעה כפולה 4x4.
* דגמי "סובארו בראט" צולמו לסרטים רבים.

===דגמים "סובארו בראט"===
* בראט 1600.
* בראט 1800.

===תצורות===
* תא מטען פתוח.
* תא מטען סגור.

== תמונות ==
<gallery mode="packed" heights="120">
קובץ: Subaru BRAT (3660483352).jpg| "סובארו בראט"
קובץ: Brat (Custom).JPG| "סובארו בראט"
קובץ: Subaru Brat (15022049405).jpg| "סובארו בראט"
קובץ:Subaru 1800 MV 4WD 1992 (14407287694).jpg | "סובארו בראט", 1800, שנת 1992
קובץ:Subaru 284 4WD, UK (18312475573).jpg | "סובארו בראט"
קובץ:Subaru 1800 MV 4WD 1991 (12127116564).jpg | "סובארו בראט", 1800, שנת 1991
קובץ: Subaru Brat in Tel Aviv.jpg| "סובארו בראט" (צולם בתל אביב)
</gallery>

==ראו גם==
* סובארו
* סובארו 1000
* סובארו FF-1

== קישורים חיצוניים ==

* 

==הערות שוליים==

קטגוריה:טנדרים
בראט
קטגוריה:דגמי מכוניות שהושקו ב-1978
קטגוריה:כלי רכב יפניים
Boogie

Boogie הוא אלבום אוסף של "חמישיית הג'קסונים" הכולל שירים מוכרים של הלהקה לצד הקלטות שלא פורסמו. האלבום יצא בינואר 1979, כחודש לאחר יציאת האלבום "Destiny". Boogie נחשב לאחד האלבומים הנדירים של הלהקה, משום שיצא במספר קטן יחסית של עותקים.

==הפקה==
בשנת 1979 הוציאה להקה "הג'קסונים" את האלבום המצליח "Destiny" בחברת אפיק. במקביל, החל מייקל ג'קסון לעבוד על אלבום הסולו "Off the Wall". חברת "מוטאון" בה היו חתומים חברי הלהקה עד לשנת 1975, החליטה לנצל את גל ההצלחה על מנת להרויח כסף ממכירת אלבום אוסף של הלהקה. שישה מתוך עשרת שירי האלבום הם שירים שהוקלטו על ידי הלהקה בתהליכי ההכנה של אלבומים קודמים, אך לא פורסמו בסופו של דבר.

בדומה לאלבום "Joyful Jukebox Music", גם אלבום זה נמכר לתקופה קצרה בלבד והוא נחשב לאלבום הנדיר ביותר של הלהקה. בשנת 2001 הוציאה מוטאון את שני האלבומים בגרסה מחודשת במסגרת הסדרה "2 אלבומים בדיסק 1". האלבום יצא ב-5,000 עותקים בלבד והוא כלל גרסה של 15 דקות לשיר "Hum Along and Dance", שללא פורסמה לפני כן.

==רשימת השירים==

==קישורים חיצוניים==

==הערות שוליים==

קטגוריה:אלבומי אוסף של חמישיית הג'קסונים
קטגוריה:אלבומי אוסף באנגלית
קטגוריה:אלבומי חברת מוטאון
יחסי גינאה–צ'ילה

יחסי גינאה–צ'ילה הם היחסים הדיפלומטיים הרשמיים שבין רפובליקת גינאה לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין רפובליקת גינאה לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין גינאה לצ'ילה כוננו באופן רשמי ב-26 באוגוסט 1963.

אזרחי צ'ילה שרוצים להיכנס, לבקר ולשהות בגינאה זקוקים לאשרה על מנת לעשות כן. גם אזרחי גינאה שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת בגינאה, הן בדרג השגרירות והן בדרג הקונסולרי.
* גינאה אינה מיוצגת בצ'ילה, הן בדרג השגרירות והן בדרג הקונסולרי. גינאה האמינה את שגרירותה שבברזיליה, בירת ברזיל, על צ'ילה הסמוכה.

== קישורים חיצוניים ==
* [http://transparencia.bcn.cl/obtienearchivo?id=repositorio/10221/12006/1/91367_BCNINFORME_GRID_01-08-2011_JJ_AFRICA.doc Reseña histórica de la presencia chilena en África] , הספרייה הלאומית של צ'ילה

== הערות שוליים ==
סובארו 1000

סובארו 1000 (ביפנית: 速霸陸1000; באנגלית: Subaru 1000) היא מכונית משפחתית קטנה מתוצרת יצרנית הרכב היפנית סובארו אשר יוצרה בין השנים 1966–1969 ביפן.

יצרנית הרכב סובארו הייתה חברת בת של התאגיד הרב-לאומי היפני ""פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社).

=="סובארו 1000"==

* ב-21 באוקטובר 1965 הציגה סובארו את ה"סובארו 1000", ובשנת 1969 את דגם סובארו FF-1, שהיה כמעט זהה לדגם ה-"סובארו 1000", מלבד לנפח המנוע ששופר, ועוד מספר שינויים קוסמטיים קלים.
* דגם "סובארו 1000" היה הדגם הראשון בתצורת הנעה קדמית אשר יוצר בסובארו.
* 5 נוסעים.

===תצורות===
* 4 דלתות - סדאן.
* 2 דלתות - קופה.
* 2 דלתות - סטיישן.
* 4 דלתות - סטיישן.

== תמונות ==
<gallery mode="packed" heights="120">
קובץ: 1968 Subaru 1000 Sports Sedan.jpg| "סובארו 1000", 2 דלתות, דגם קופה, שנת 1968
קובץ: 1968 Subaru 1000 Sports Sedan rear.jpg| "סובארו 1000", 2 דלתות, דגם קופה, שנת 1968
קובץ:Subaru1000-4doorVan.JPG | "סובארו 1000" דגם סטיישן
קובץ: Osaka Auto Messe 2017 (251) - Subaru 1000 Deluxe mid-year 1967 model.jpg| "סובארו 1000 דה-לוקס", שנת 1967
קובץ:SUbaru1000-2dr.jpg | "סובארו 1000", 2 דלתות, דגם קופה
קובץ: Subaru EA53.jpg| מנוע "סובארו 1000" מדגם "EA53"
</gallery>

==ראו גם==
* סובארו
* סובארו FF-1
* סובארו G

== קישורים חיצוניים ==

==הערות שוליים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
1000
קטגוריה:דגמי מכוניות שהושקו ב-1966
קטגוריה:כלי רכב יפניים
לוטי דוטי מיני

לוטי דוטי מיני (באנגלית: Lottie Dottie Mini) היא סדרת טלוויזיה לילדים המשודרת בערוץ לולי החל משנת 2017.

==רקע לסדרה==
פרויקט לוטי דוטי (ששמו במקור "גלינה פיטג'יניה" בפורטוגזית) החל את דרכו מיוטיוב בשנת 2006, כאשר ג'וליאנו פראדו ומרקוס לופוריני התחילו לעלות לאתר סרטוני הנפשה קצרים. הקליפים נחלו הצלחה מסחררת ברחבי העולם, עד שחלקם הוכנסו לפרקים ומופיעים במהלך הסדרה.

==עלילת הסדרה==
לוטי דוטי היא סדרה שמלאה בסיפורים, פעילויות ומשחקים חינוכיים. הפרקים מורכבים מקטעים קצרים, חלקם לימודיים וחלקם סיפוריים. בכל פרק ישנה "" בה חבוי דבר מה שלצורך זיהויו מוצגים רמזים, במטרה ללמד את הילדים אות ומילה חדשה.

דמויות הסדרה הן לוטי דוטי התרנגולת וחבריה, אפרוח צהוב ותרנגול סגול, המשחקים יחד. מטרתם למשוך את תשומת לבם של ילדים עד גיל ארבע.

==הפרקים==
{| class="wikitable"
|-
! מספר פרק !! שם הפרק
|-
| 1 || יום בחוף הים
|-
| 2 || הב הב, ציף ציף
|-
| 3 || מסיבת כדורים פורחים
|-
| 4 || תצפית הציפורים
|-
| 5 || יום צבעוני
|-
| 6 || האמבטיה של אפרוחון צהוב
|-
| 7 || ספרייה עם שלוש קומות
|-
| 8 || המון צבעים
|-
| 9 || כוכב לכת סגול
|-
| 10 || זמן לישון
|-
| 11 || תרנגול השלג
|-
| 12 || קופסאות מפתיעות
|-
| 13 || שייט בסירה
|-
| 14 || לכבות, להדליק, לכבות
|-
| 15 || מפעל הצעצועים
|-
| 16 || תחרות הפרצוף המצחיק
|-
| 17 || מנצנץ כוכב קטן
|-
| 18 || נועה מצחיקה
|-
| 19 || מכונת השכפולים
|-
| 20 || מסיבת ריקודים
|-
| 21 || מתנה ליום האהבה
|-
| 22 || התחזית - סופה
|-
| 23 || מגלשה גבוהה מאוד
|-
| 24 || זכוכית המגדלת של אפרוחון צהוב
|-
| 25 || אל תוך האמנות
|-
| 26 || מגדל הקוביות
|}

==קישורים חיצוניים==
* [https://www.luli.tv/לוטי-דוטי-מיני-פרקים-מלאים/ פרקי לוטי דוטי מיני] באתר [https://www.luli.tv/ ערוץ לולי]

קטגוריה:סדרות טלוויזיה לילדים
קטגוריה:סדרות ערוץ הופ!
קטגוריה:תוכניות טלוויזיה שעלו לשידור בשנות ה-2010
קטגוריה:ערוץ לולי: סדרות
מישור טאראן

מישור טאראן (באנגלית: Taran Plateau ; בבולגרית: Търънско плато) הוא מישור המכוסה קרח בצד המזרחי של רמת הארווי, בהרי סטריבוג באי בראבנט בארכיפלג פאלמר שבאנטארקטיקה. 

== גאוגרפיה ==
גובה המישור בין 1,100 ל-1,700 מטרים מעל פני הים. 

אורכו של המישור 5.5 קילומטרים (בכיוון מזרח-מערב); רוחבו של המישור 3.3 קילומטרים (בכיוון צפון דרום). 

המישור גובל בקרחון לאנק שמצפון לו, ובקרחון סבטובראצ'נה שממזרח ומדרום לו, ובקרחון מאלפיגי שמדרום מערב לו. 

אוכף דוריונס מקשר בין המישור לבין רמת אוורולווה שממזרח למישור. 

מדרום מערב למישור, המישור גובל ברכס באסארבובו. 

== היסטוריה ==
=== גילוי המישור ===

המישור מופה לראשונה על ידי סקר בריטי בשנת 1980, ובשנית בשנת 2008.

=== מקור השם ===

המישור נקרא על שם הכפר טאראן שבדרום בולגריה.

האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/scar/search_names_action.cfm?search_text=19588&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מישר טאראן] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קטגוריה:בולגריה באנטארקטיקה
טאראן
יחסי טוגו–צ'ילה

יחסי טוגו–צ'ילה הם היחסים הדיפלומטיים הרשמיים שבין רפובליקת טוגו לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין רפובליקת טוגו לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין טוגו לצ'ילה כוננו באופן רשמי ב-30 בספטמבר 2015.

אזרחי צ'ילה שרוצים להיכנס, לבקר ולשהות בטוגו אינם זקוקים לאשרה מראש על מנת לעשות כן אלא מקבלים אשרה התקפה לשבעה ימים עם הכניסה למדינה. לעומת זאת, אזרחי טוגו שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת בטוגו, הן בדרג השגרירות והן בדרג הקונסולרי.
* טוגו אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* [http://news.alome.com/h/72851.html Le Togo établit des relations diplomatiques avec le Chili et le Kirghizistan], לה לומה

== הערות שוליים ==
רמת הארווי (אנטארקטיקה)

רמת הארווי (באנגלית: Harvey Heights) היא רמה הררית גבוהה צפונית להר פארי, ברכס המרכזי של הרי סטריבוג, באי בראבנט בארכיפלג פאלמר, בחצי האי האנטארקטי שבאנטארקטיקה. 

להרי הרמה מדרונות תלולים במערב הרמה, שאינם מכוסים קרח. 

הרמה מתנשאת מעל קרחון פארה שמצפון לה, מעל קרחון לאנק שמצפון מזרח לה, מעל הקרחונים מאלפיגי ומקנזי, שמדרום מזרח לרמה, מעל קרחון דז'ראסי שמערבה לרמה, ומעל קרחון גוריצ'נה שמצפון מערבה לרמה. 

== היסטוריה ==
=== גילוי הרמה ===

הרמה מופיעה במפה ממשלתית ארגנטינאית משנת 1953. במפה זו לרמה אין שם.

הרמה צולמה על ידי האנטיג אירוסרוויירס בע"מ בסקר צילומי אוויר שערכה החברה בשנים 1956–1957. הרמה מופתה על בסיס צילומים אלה בשנת 1959.

=== מקור שמה ===

שמה של הרמה ניתן לה על ידי הוועדה המייעצת לשמות אנטארקטיים של בריטניה. 

הרמה נקראת על שמו של ויליאם הארווי, רופא אנגלי שהציג לראשונה את מחזור הדם.

האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:6445 רמת הארווי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=6063&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רמת הארווי] באתר הגאזט האנטארקטי המשווה SCAR של ממשלת אוסטרליה

== הערות שוליים ==

הארווי
יחסי גרנדה–צ'ילה

יחסי גרנדה–צ'ילה הם היחסים הדיפלומטיים הרשמיים שבין גרנדה לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין גרנדה לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין גרנדה לצ'ילה כוננו באופן רשמי בשנת 1975.

אזרחי צ'ילה שרוצים להיכנס, לבקר ולשהות בגרנדה אינם זקוקים לאשרה מראש על מנת לעשות כן ויכולים לעשות כן באופן חופשי. גם אזרחי גרנדה שרוצים להיכנס, לבקר ולשהות בצ'ילה אינם זקוקים לאשרת כניסה על מנת לעשות כן ויכולים לעשות כן באופן חופשי למשך תשעים מים.

== נציגויות דיפלומטיות ==
* צ'ילה אינה מיוצגת בגרנדה בדרג השגרירות. צ'ילה מיוצגת בגרנדה בדרג הקונסולרי באמצעות קונסוליה רשמית שהיא מחזיקה בסנט ג'ורג'ס.
* גרנדה אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* הוגו הארווי פרדה, [https://books.google.cl/books?id=XjCGvJPXsigC&printsec=frontcover#v=onepage&q&f=false Las relaciones entre Chile e Israel, 1973-1990. La conexión oculta], הועלה ב-5 במרץ 2018

== הערות שוליים ==
יחסי מאוריציוס–צ'ילה

יחסי מאוריציוס–צ'ילה הם היחסים הדיפלומטיים הרשמיים שבין רפובליקת מאוריציוס לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין רפובליקת מאוריציוס לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין מאוריציוס לצ'ילה כוננו באופן רשמי ב-30 בספטמבר 1988.

אזרחי צ'ילה שרוצים להיכנס, לבקר ולשהות במאוריציוס אינם זקוקים לאשרה מראש על מנת לעשות כן והם יכולים להיכנס ולצאת באופן חופשי במשך תשעים ימים. גם אזרחי מאוריציוס שרוצים להיכנס, לבקר ולשהות בצ'ילה אינם זקוקים לאשרת כניסה למשך תשעים ימים על מנת לעשות כן.

== נציגויות דיפלומטיות ==
* צ'ילה אינה מיוצגת במאוריציוס בדרג השגרירות. צ'ילה מיוצגת במאוריציוס בדרג הקונסולרי באמצעות קונסוליה רשמית שהיא מחזיקה בפור לואי, בירת המדינה.
* מאוריציוס אינה מיוצגת בצ'ילה, הן בדרג השגרירות והן בדרג הקונסולרי. מאוריציוס האמינה את שגרירותה שבוושינגטון די. סי., בירת ארצות הברית, על צ'ילה.

== קישורים חיצוניים ==
* [http://transparencia.bcn.cl/obtienearchivo?id=repositorio/10221/12006/1/91367_BCNINFORME_GRID_01-08-2011_JJ_AFRICA.doc Reseña histórica de la presencia chilena en África] , הספרייה הלאומית של צ'ילה

== הערות שוליים ==
יחסי לסוטו–צ'ילה

יחסי לסוטו–צ'ילה הם היחסים הדיפלומטיים הרשמיים שבין ממלכת לסוטו לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין ממלכת לסוטו לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין לסוטו לצ'ילה כוננו באופן רשמי ב-25 באוגוסט 1998.

אזרחי צ'ילה שרוצים להיכנס, לבקר ולשהות בלסוטו אינם זקוקים לאשרה על מנת לעשות כן אלא לאשרה אלקטרונית (eVisa). לעומת זאת, אזרחי לסוטו שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת בלסוטו, הן בדרג השגרירות והן בדרג הקונסולרי. צ'ילה האמינה את שגרירותה שבפרטוריה, בירת דרום אפריקה, על לסוטו הסמוכה.
* לסוטו אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* [http://transparencia.bcn.cl/obtienearchivo?id=repositorio/10221/12006/1/91367_BCNINFORME_GRID_01-08-2011_JJ_AFRICA.doc Reseña histórica de la presencia chilena en África] , הספרייה הלאומית של צ'ילה

== הערות שוליים ==
נפרת-יאבת

נפרת־יאבת ( nfr.t ỉ3b.t – "יפת המזרח") הייתה נסיכה מצרית קדומה של השושלת הרביעית. ייתכן והיא הייתה בתו של פרעה ח'ופו.

== קבר ==
הקבר הידוע שלה נמצא בגיזה (G 1225). מידותיו של המצטבה (מבנה קבר במצרים העתיקה, בעל צורה מלבנית דמוית בית עם גג שטוח וקירות משופעים) שלה הוא 24.25 על 11.05 מ'. לוח הסטלה של נפרת־יאבת מקברה בגיזה. 

פסל שלה, כיום ממוקם במינכן, מקורו ככל הנראה בקבר שלה.

ישנו לוח סטלה ידוע המתאר את הנסיכה שנמצא כעת במוזיאון הלובר. נפרת־יאבת מוצגת בו יושבת ופניה פונות לכיוון ימין. היא נראית בו עם פיאה של שיער ארוך ובגד העשוי מעור פנתר. על שולחן המונח מול רגליה מציע מנחות שונות, כמקובל, המציין "מוצרי השדה" וכן מוצרי מזון אחרים. מתחת לשולחן מוצגות מנחות אחרות שונות הכוללות פשתן ומשחה משמאל, ומימין מנחות לחם, בירה, אוריקס ושור. מימין ללוח מוצגת רשימת פשתן.

הקבר כלל במקור פיר אחד, שהכיל את קבורתו של נפרת־יאבת. הפיר כולל מעבר ותא. נמצאו שברי ארון גיר לבן עם מכסה שטוח. באחת מפינות החדר נחפר בור חופה. החדר הכיל כמה קערות וצנצנות. מאוחר יותר נוסף נספח עם פיר קבורה נוסף, אך הוא נמצא ריק.<ref name="Reisner">Reisner, George A. A History of the Giza Necropolis. Vol. 1. Cambridge, Mass.: Harvard University Press, 1942. pp 403 - 406</ref>

== ראו גם ==
* ח'ופו
* הפירמידה הגדולה של גיזה

== קישורים חיצוניים ==

* [https://www.louvre.fr/en/oeuvre-notices/stele-princess-nefertiabet-and-her-food סטלה המוצגת במוזיאון הלובר (באנגלית)]
* [https://www.youtube.com/watch?v=ioOc9iUsSG8 סרטון עם תצוגה ממוזיאון הלובר] ביוטיוב

== הערות שוליים ==

קטגוריה:פרעוני השושלת ה-4
קטגוריה:אישים שחיו באלף ה-3 לפנה"ס
אנטונלה

אנטונלה (בספרדית: Antonella) היא טלנובלה ארגנטינאית, בת 165 פרקים, בכיכובם של אנדריאה דל בוקה וגוסטבו ברמודס , ששודרה בארגנטינה בשנת 1992 ברשת הטלוויזיה אל טרסה (13) הארגנטינאית , ובישראל בשנים 1994–1995 בערוץ 3, וזכתה להצלחה רבה.

==אודות הסדרה==
תסריט הסדרה נכתב על ידי אנריקה טורס. במאי הסדרה היה ניקולאס דל בוקה, אביה של הכוכבת הראשית.

הסדרה זכתה לחשיפה נרחבת בישראל והייתה מהראשונות מסוגת הטלנובלה ששודרו בישראל. להקת שב"ק ס' אזכרו אותה בשירם "מביא אותה הפוך".

==עלילה==
אנטונלה היא שחקנית צעירה ומובטלת, שעובדת כליצן בשם פלינפלין, במסיבות ימי הולדת. במהלך עבודתה היא מפתחת מערכת יחסים עם ניקולס, גבר עשיר, שמתברר כי הוא המאהב של נטליה אחותה. בהמשך, נמצאה נטליה מתה, לכאורה כהתאבדות. אנטונלה לא מאמינה שאחותה התאבדה וחושבת שאחותה נרצחה על ידי ניקולס. היא מוצאת את הדרך להיכנס לביתו במטרה לנקום את מות אחותה. לבסוף הם מתאהבים, מתפייסים ומתחתנים.

==צוות השחקנים==
* אנדריאה דל בוקה - אנטונלה
* גוסטבו ברמודס - ניקולס
* הילדה ברנרד - לוקרסיה
* חורחה ד'ליה - קרלו מוריקונה
* וירחיניה אינוסנטי - מירנדה
* הומברטו סרנו - פקונדו
* מימי ארדו - ראקל
* אוסבלדו טסר - אבלרדו
* מוניקה גלאן - פאולה
* אוסבלדו גידי - ארטורו
* גסטון מרטל - לורנצו
* דייגו בוזגלו - פדריקו
* פטריסיה קסטל - קונסואלו
* חורחה בלורטאס - קריסטובל
* אנה מריה קסטל - אמפרו
* מרסלה רואיס - נוריה
* דויד פינקל - רונסטי
* ויטה אסקרדו - נטליה
* קרלוס מארץ' - מפקח בזוקו
* מרסלו אלפרו - דר. גוסטבו דונדו
* אאוחניה טליסה - מריסול
* בטינה ורדה - ברברה
* ריקרדו רובלס - לאוטרו
* מרתה בטולדי - מוניקה

==קישורים חיצוניים==

==הערות שוליים==

קטגוריה:טלנובלות ארגנטינאיות
קטגוריה:תוכניות טלוויזיה בשפה הספרדית
סובארו ויויו

סובארו ויויו (באנגלית: Subaru Vivio) היא מכונית סופרמיני המוגדרת בקטגוריית כלי הרכב ביפן "Kei car" 
מתוצרת יצרנית הרכב היפנית סובארו אשר יוצרה בין השנים 1992–1998 ביפן.

יצרנית הרכב סובארו היא חברת בת של התאגיד הרב-לאומי היפני Subaru Corporation (שם רשמי: "פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社).

=="סובארו ויויו"==

* מנוע קדמי.
* מנוע בנזין.
* סוגי הנעה: הנעה קדמית 4x2, הנעה כפולה 4x4.
* מנוע קירור מים.
* צמיגים: 145/70 R 12 (דגם 4x4).
* קיבולת מכל דלק - 32 ליטר.

==תצורות==

* 3 דלתות - האצ'בק.
* 5 דלתות - האצ'בק.
* 2 דלתות טי-טופ - קופה (יוצר משנת 1994).

===דגמים===
* "GX-R".
* "GX-T".
* "RX-R".
* "RX-RA".

==== דגמי "Vivio Bistro"====
* "Bistro B-Custom".
* "Bistro Chiffon".
* "Bistro White Edition".
* "L Bistro".
* "Sports Bistro".
* "Bistro SS".

== תמונות ==
<gallery mode="packed" heights="100">
קובץ: Subaru Vivio 001.JPG | "סובארו ויויו" דגם "RX-R", בתצורת 3 דלתות
קובץ: 1998 Subaru Vivio 3-door, rear right (Lisbon).jpg | "סובארו ויויו", שנת 1998, בתצורת 3 דלתות (צולם בליסבון)
קובץ:Subaru Vivio 003.JPG | "סובארו ויויו", 5 דלתות
קובץ:Subaru VIVIO M300 Type S (KK3) right.JPG | "סובארו ויויו" דגם "M300 Type S"
</gallery>

<gallery mode="packed" heights="100">
קובץ:Subaru Vivio Bistro 005.JPG | דגם "סובארו ויויו ביסטרו"
קובץ:Subaru Vivio Bistro 002.JPG | דגם "סובארו ויויו ביסטרו"
קובץ:Subaru Vivio Bistro 007.JPG | דגם "סובארו ויויו ביסטרו"
</gallery>

<gallery mode="packed" heights="100">
קובץ: Subaru Vivio T-top 002.JPG | "סובארו ויויו" דגם "T-top"
קובץ: Subaru Vivio T-top 003.JPG | "סובארו ויויו" דגם "T-top"
קובץ: Subaru Vivio T-top 005.JPG | "סובארו ויויו" דגם "T-top"
</gallery>

== קישורים חיצוניים ==

* 

== הערות שוליים ==

קטגוריה:מכוניות סופרמיני
קטגוריה:מכוניות קופה
ויויו
קטגוריה:דגמי מכוניות שהושקו ב-1992
קטגוריה:כלי רכב יפניים
גיטה הנינג

גיטה הנינג (בדנית: Gitte Hænning; נולדה ב-29 ביוני 1946) היא זמרת דנית. ייצגה את גרמניה המערבית באירוויזיון 1973 עם השיר "Junger Tag" וסיימה במקום השמיני.

==תחילת דרכה==
הנינג נולדה באורהוס, ב-1958 עברה לגור בשוודיה.

להיטה הראשון בשוודית היה "Tror du jag ljuger", לאחר מכן כנערה היא שרה להיטים במספר שפות וביניהן גרמנית, איטלקית ואנגלית, שירה "Ich will 'nen Cowboy als Mann" מכר 1.05 עותקים מהקלטתו.

==מוזיקה==

ב-1962 היא ניסתה לייצג את דנמרק באירוויזיון עם השיר "Jeg Snakker med mig Selv" אך השיר נפסל מכיוון שמחבר השיר פרסם חלק מממנו במבנה של DR, ארגון השידור הציבורי של דנמרק.

בשנת 1973 ייצגה את גרמניה המערבית באירוויזיון עם השיר "Junger Tag" וסיימה במקום השמיני.

ב-1978 התמודדה על ייצוג לוקסמבורג באירוויזיון.

בשנות השמונים הקליטה בעיקר מוזיקה מסוג Adult contemporary music.

בין 2004–2006 יצאה לסיבוב הופעות ביחד עם הזמרות סיב מאלמקוויסט ווונקה מיהרה שזכה להצלחה.

==משחק==
ב-1960 הופיעה כזמרת בסרט "Hit Parade 1960"

ב-1965 הופיעה בסרט הקומדייה המוזיקלית "...und sowas muß um acht ins Bett".

ב-1966 הופיעה בסרט הצ'כוסלובקי "Dýmky" המבוסס על כתביו של איליה ארנבורג.

ב-1967 שיחקה בסרט "Den røde kappe" המבוסס על אגדה מהמיתולוגיה נורדית.

==קישורים חיצוניים==

* 

קטגוריה:זמרות דניות
קטגוריה:משתתפי אירוויזיון 1973
קטגוריה:נציגי גרמניה באירוויזיון
קטגוריה:מתחרי רוקדים עם כוכבים (גרמניה)
קטגוריה:גרמניות שנולדו ב-1946
קטגוריה:גרמנים שנולדו ב-1946
מגלים צלילים עם לולי

270px
מגלים צלילים עם לולי היא סדרת אנימציה מקורית בשילוב לייב אקשן המשודרת בערוץ לולי מבית היוצר של קבוצת מדיה הופ!.

הסדרה עוסקת בהיכרות עם קולות וצלילים מוכרים וחדשים הנמצאים בסביבה הקרובה של הילד אותם הוא פוגש בחיי היומיום שלו. פיתוח הסדרה לווה על ידי הפסיכולוג אודי וולפה.

==עלילת הסדרה==
בכל פרק שומעים לולי ואמא צלילים מוכרים או חדשים, אותם אפשר לשמוע בכל רחוב ובכל שכונה, ומנסים לגלות מאין מגיע הצליל ומי משמיע אותו.

כל פרק בנוי במבנה קבוע בו לולי מנחש שני ניחושים שגויים ובניחוש השלישי מצליח לגלות מהכין מגיע הצליל ואיך נראה מי או מה שהשמיע אותו. כל חיפוש וניחוש מתבטא במבט מהחלון ומעבר לצילומי LIVE. בסיומו של כל פרק ישנו שיר שנותן עוד נקודת מבט על בעל החיים או החפץ שלולי זיהה את הצליל שהוא משמיע.

הסדרה מהווה למעשה הזמנה להורים ופעוטות לשחק ביחד את משחק "הצלילים המתחבאים", אותו משחקים לולי ואמא, להביט גם הם דרך חלון ביתם, להקשיב לקולות מהרחוב ולנסות לגלות מאין הקולות מגיעים ומי משמע אותם. בסדרה משולבים משפטי מפתח קבועים שגם ההורים הצופים יוכלו להשתמש בהם בזמן המשחק.

==פרקי הסדרה==
{| class="wikitable"
|-
! מספר הפרק !! הצליל אותו מחפשים בפרק
|-
| 1 || ציפור
|-
| 2 || תינוק צוחק
|-
| 3 || משאית זבל
|-
| 4 || שריקה
|-
| 5 || פעמון אופניים
|-
| 6 || כלב
|-
| 7 || מטוס
|-
| 8 || ילדים קופצים בשלוליות
|-
| 9 || צרצרים
|-
| 10 || כדורסל
|-
| 11 || מטאטא רחוב
|-
| 12 || גשם
|-
| 13 || כבאית
|-
| 14 || צפירת אופנוע
|-
| 15 || חתול
|}

==קישורים חיצוניים==
* [https://www.luli.tv/מגלים-צלילים-עם-לולי/ מגלים צלילים עם לולי] באתר [https://www.luli.tv/ ערוץ לולי]

קטגוריה:סדרות ערוץ הופ!
קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנות ה-2010
קטגוריה:ערוץ לולי: סדרות
דייוויד פרנקל

דייוויד פרנקל (נולד ב-9 בדצמבר 1983) הוא שף ישראלי והבעלים של מסעדת "פרונטו".

== ביוגרפיה ==
פרנקל נולד וגדל בקריית טבעון להורים ממוצא דרום אמריקאי, והחל לעבוד במטבחים בגיל 15. שירת כלוחם בסיירת יעל ובתום שירותו הצבאי, עבר פרנקל לתל אביב ושימש כסו־שף של מסעדת "אורקה" ו"כתית".

בגיל 23 עבר לניו יורק שם עבד במסעדת "פלאי" וסיים לימודי קונדיטוריה ב-fci בהצטיינות. לאחר מכן המשיך לסטאז' במסעדה היוקרתית מוגריץ בעיירה סן סבסטיאן בספרד ואף שימש שם שנה כשף־מנהל של מחלקת הדגים.

בין לבין עבד במסעדת "קורטון " הניו-יורקית וב'"פרסה" של תומאס קלר, ועשה סטאז' במסעדת "נומה" הדנית שנחשבה אז למסעדה הכי טובה בעולם על פי מדריך 50 המסעדות הטובות בעולם של סן פלגרינו.

ב-2011 לאחר סיום עבודתו ב'נומה' שב פרנקל ארצה, והצטרף למסעדת פרונטו שהעתיקה את מקומה מאחד העם לרחוב הרצל בתל אביב, כשף המוביל.

פרונטו קטפה פרסים ותארים רבים לאורך השנים.

דייוויד אף הוא זכה בתחרות השף הצעיר של סן פלגרינו בשנת 2012 ושנתיים לאחר מכן זכה בפרס שף השנה של מגזין Time Out.

בשנת 2016 ספג פרנקל ביקורת על כך שסילק את נוחי דנקנר ממסעדתו, לטענתו בעקבות התנהגות מבזה כלפי עובדי המקום. כשלושה חודשים לאחר המקרה התנצל פרנקל בפני דנקנר.

ב-2019 פתח פרנקל את הלאונג' בר laylah באיביזה.

ביולי 2022 השתתף בתוכנית "שף מתחלף" שמשודרת ברשת 13, והחליף מסעדה עם השף שחף שבתאי.

== קישורים חיצוניים ==

* תיקי גולן, [https://timeout.co.il/קינג-דיוויד/ קינג דייוויד], TimeOut, 2 בספטמבר 2013
* 
* 
* 
* 
* 

==הערות שוליים==

קטגוריה:ויקיפדיה: ערכים של משתמשים חדשים
קטגוריה:שפים ישראלים
קטגוריה:תל אביב-יפו: אישים
קטגוריה:ישראלים שנולדו במאה ה-20
קטגוריה:משתתפי שף מתחלף
שמריה מוורחובקה

רבי שמריהו (שמער'ל) מוורחובקה (או וורחיבקה. נפטר בב' בכסלו ה'תקל"ו, 1775) היה מגיד מישרים בורחובקה ומו"ץ בסאווראן, מבני חבורתו של הבעל שם טוב.

==חייו==
על פי המסופר, בתחילה עסק במסחר, אך משלא נולד לו בן זכר, הבטיח לו הבעל שם טוב בן זכר תמורת עשרו, ומאז עסק במגידות.

ב"שבחי הבעל שם טוב" מובא בשמו: "קודם ביאת משיח צדקנו יסתלקו כל האותות והמופתים והניסים הגלויים והמפורסמים הממשיכים ומתלהבים לב האדם לעבודתו יתברך, ואין מחיה נפש רק מי שיאחוז באמונה".

בנו ר' דוד, כיהן כרבה של טיצ'לניק. לפניו כיהן כרב בטישלניק חתנו של ר' שמריה, ר' פאלק.

==קברו==
ר' שמריה נקבר בבית הקברות היהודי בוורחובקה. בשואה נהרס חלק גדול מבית הקברות, ומקום קברו היה נחשב לאבוד. תושבי העיירה אף השתמשו בשטח בית הקברות לחקלאות. בשנות ה-90, הגיעה לעמותת "אהלי צדיקים" עדות של יהודי יליד ורחיבקה, שלפני שעזב את העיירה סימן את מקום קברו של ר' שמריה במוט ברזל אדום. לפי עדות זו איתרה העמותה את מקום הקבר, ובשנת ה'תשס"ז (2007) הוקמה מחדש מצבה על קברו.

==הערות שוליים ==

קטגוריה:רבנים אוקראינים
קטגוריה:תלמידי הבעל שם טוב
קטגוריה:נפטרים ב-1775
יחסי ליבריה–צ'ילה

יחסי ליבריה–צ'ילה הם היחסים הדיפלומטיים הרשמיים שבין רפובליקת ליבריה לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין רפובליקת ליבריה לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין ליבריה לצ'ילה כוננו באופן רשמי ב-19 ביולי 1945.

אזרחי צ'ילה שרוצים להיכנס, לבקר ולשהות בליבריה זקוקים לאשרה על מנת לעשות כן. גם אזרחי ליבריה שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת בליבריה, הן בדרג השגרירות והן בדרג הקונסולרי.
* ליבריה אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* [http://transparencia.bcn.cl/obtienearchivo?id=repositorio/10221/12006/1/91367_BCNINFORME_GRID_01-08-2011_JJ_AFRICA.doc Reseña histórica de la presencia chilena en África] , הספרייה הלאומית של צ'ילה

== הערות שוליים ==
ג'סיקה

"ג'סיקה" הוא שיר שכתב זאב נחמה, הלחינו נחמה ותמיר קליסקי וביצעו להקת אתניX ויבגני שפובלוב. השיר יצא לאור בשנת 1993.

== רקע ==
השיר נכלל באלבום "אדם ונחש". בשירותו בצה"ל היה זאב נחמה בגרעין נח"ל בקיבוץ בארי, והכיר שם מתנדבת שהייתה מיודדת עם חברי הגרעין. לימים, כשחלק נחמה את הסיפור עם חבר הלהקה תמיר קליסקי, סיפר לו קליסקי סיפור דומה על מתנדבת בקיבוץ מגל בו שהה כחבר גרעין, ששמה היה ג'סיקה. נחמה שילב את השם ג'סיקה בשיר שכתב.

בביצוע השיר השתתף יבגני שפובלוב אליו פנתה הלהקה. שפובלוב ביצע קטע אופרה בג'יבריש שנשמע כמו איטלקית.

השיר זכה בתואר "שיר השנה" לשנת תשנ"ג 1993 של רשת ג'.

בשנת 2018 הוציאה הלהקה את השיר "ג'סיקה 2", שתוכנו הוא החיפושים אחר ג'סיקה לאחר שעזבה את ישראל.

== השיר בספרי תווים ==
* האוסף של אתניX, מרכז מידע ישיר, 1995. 

== קישורים חיצוניים ==

* [https://www.nli.org.il/he/items/NNL_MUSIC_AL990051019880205171/NLI לדף השיר] באתר הספרייה הלאומית

== הערות שוליים ==

קטגוריה:שירי 1993
קטגוריה:סינגלים מ-1993
קטגוריה:שירי אתניX
קטגוריה:שירים בעברית
קטגוריה:שירים עם מילים בג'יבריש
קטגוריה:שירים שנכתבו על ידי זאב נחמה
קטגוריה:שירים שהולחנו על ידי זאב נחמה
קטגוריה:שירים שהולחנו על ידי תמיר קליסקי
קטגוריה:שירי סינת'-פופ
קטגוריה:שירי פופ רוק
קטגוריה:סינגלים בהוצאת הליקון
ג'ון ואן ולק

ג'ון הסברוק ואן ולק (באנגלית: John Hasbrouck Van Vleck; 13 במרץ 1899 - 27 באוקטובר 1980) היה פיזיקאי אמריקאי, חתן פרס נובל לפיזיקה לשנת 1977 (יחד עם פיליפ אנדרסון ונוויל מוט) על תרומתו להבנת התנהגות אלקטרונים במוצקים מגנטיים. כן עסק בחקר כאוס קוונטי.

== ביוגרפיה ==
נולד במידלטאון, קונטיקט וגדל במדיסון. אביו היה מתמטיקאי וסבו אסטרונום. בשנת 1920 סיים את אוניברסיטת ויסקונסין–מדיסון. בשנת 1922 קיבלת תואר דוקטור מאוניברסיטת הרווארד.

ב-1923 הצטרף לסגל אוניברסיטת מינסוטה לאחר מכן עבר לאוניברסיטת ויסקונסין–מדיסון לפני שקיבל משרה באוניברסיטת הרווארד.

במחקריו ביסס את יסודות חקר המגנטיות המודרנית, המבוססת על עקרונות מכניקת הקוונטים ותרם לתחומי חקר הקשרים הכימיים בקומפלקסים מתכתיים, שבירת ניוון פיזיקלי בגבישים ותאוריית שדה הליגנד.

במהלך מלחמת העולם השנייה עבד במעבדות MIT בתחום המכ"ם. מחקריו ותגליותיו בתחום התנהגות אורכי גל שונים בעת מעברם דרך האטמוספירה תרמו לפיתוח הרדיו-אסטרונומיה.

ביוני 1942 היה אחד משמונת המשתתפים בכינוס מיוחד של פיזיקאים שכינס רוברט אופנהיימר באוניברסיטת קליפורניה בברקלי על מנת לדון בפיתוח נשק גרעיני בארצות הברית. כינוס זה הוביל לפרויקט מנהטן במעבדה הלאומית לוס אלמוס, בה השתתף ואן ולק כחבר ועדת התכנון של פצצת האטום "ילד קטן" שהוטלה על הירושימה.

בשנת 1966 הוענקה לו המדליה הלאומית למדעים, ב-1967 נבחר עמית זר של החברה המלכותית, ב-1971 הוענקה לו מדליית אליוט קרסון וב-1974 הוענקה לו מדליית לורנץ.

בשנת 1977 הוענק לו פרס נובל לפיזיקה, יחד עם עמיתיו פיליפ אנדרסון ונוויל מוט.

הוא נפטר בקיימברידג' (מסצ'וסטס) בגיל 81.

== קישורים חיצוניים ==

* [http://www.iaqms.org/deceased/van-vleck.php ביוגרפיה באתר האקדמיה למחקר קוונטי מולקולרי]
* [http://www.nobel-winners.com/Physics/john_hasbrouck_van_vleck.html ביוגרפיה באתר זוכי פרס נובל]
* 
* 

קטגוריה:פיזיקאים אמריקאים
קטגוריה:זוכי פרס נובל לפיזיקה
קטגוריה:זוכי פרס נובל אמריקאים
קטגוריה:עמיתים זרים בחברה המלכותית
קטגוריה:זוכי מדליית לורנץ
קטגוריה:זוכי מדליית אליוט קרסון
קטגוריה:סגל אוניברסיטת הרווארד
קטגוריה:סגל אוניברסיטת ויסקונסין–מדיסון
קטגוריה:בוגרי אוניברסיטת ויסקונסין–מדיסון
קטגוריה:בעלי תואר דוקטור מאוניברסיטת הרווארד
קטגוריה:עובדי פרויקט מנהטן
קטגוריה:זוכי מלגת גוגנהיים
קטגוריה:אמריקאים שנולדו ב-1899
קטגוריה:אמריקאים שנפטרו ב-1980
ורדית אירופית

Carpodacus erythrinus
ורדית אירופית (שם מדעי: Carpodacus erythrinus) הוא מין מהסוג ורדית. אורכה של הציפור 13–15 ס"מ, אורך הכנף שלה 8.3 ס"מ, והמשקל שלה הוא כ-20 ג'.
Carpodacus erythrinus.
צבע הראש, החזה והעכוז של הזכר אדום עז. גרונו אדמדם, ובטנו אפרפרה בהירה (בניגוד לבטנו של זכר ורדית סיני, שבטנו בצבע ורוד). הציפור נפוצה בצפון אירופה, במרכזה ובמזרחה; במערב ובמרכז סיביר (ממזרח לאגן הלנה ולהרי סייאן); צפון-מערב מונגוליה. בקיץ גם מצפון-מערב הבלקן, רומניה, אוקראינה וקזחסטן. בחורף היא מופיעה גם בצפון הודו, שפלת נפאל, בהוטן, צפון מיאנמר וצפון-מערב תאילנד. בישראל היא מופיעה לעיתים נדירות בחורף, וחולפת לעיתים נדירות באזור אילת.

מקור שמה המדעי, Carpodacus erythrinus, ביוונית עתיקה ובלטינית. ביוונית, "karpos" היא מילה שמשמעותה "פרי"; "dakos" היא המילה היוונית לפועל "נושך"; והסיומת "erythrinus" מקורה במילה הלטינית "erythros", "אדום".

==ראו גם==
*ורדית סיני - מין נוסף מאותו סוג
==קישורים חיצוניים==

==הערות שוליים==

קטגוריה:טקסונים שתוארו בידי פטר סימון פאלאס
קטגוריה:פרושיים
קטגוריה:ארץ ישראל: פרושיים
קטגוריה:בעלי חיים שתוארו ב-1770
קטגוריה:אוקראינה: עופות
קטגוריה:פולין: עופות
גרג ל. סמנזה

תרשים המציג כיצד תאים חשים ומגיבים לזמינות חמצן בסביבה
גרג לאונרד סמנזה (באנגלית: Gregg Leonard Semenza; נולד ב-1 ביולי 1956) הוא פרופסור לרפואת ילדים, רדיותרפיה, כימיה ביולוגית, רפואה ואונקולוגיה בבית הספר לרפואה באוניברסיטת ג'ונס הופקינס. משמש כמנהל תוכנית כלי הדם במכון להנדסת תאים. הוא זכה בשנת 2016 בפרס לסקר למחקר רפואי בסיסי. הוא ידוע בגילויו של גורם שעתוק HIF-1, המאפשר לתאי סרטן להסתגל לסביבות דלות חמצן. הוא קיבל את פרס נובל לפיזיולוגיה או רפואה לשנת 2019 על "תגליות כיצד התאים חשים ומסתגלים לזמינות החמצן".

הוא חקר בטא תלסמיה בעת שעשה תואר שלישי באוניברסיטת פנסילבניה. ד"ר זמנזה סיים את הכשרתו ללימודי רפואת ילדים במרכז הרפואי של אוניברסיטת דיוק.

== מחקר ==

בפוסט דוקטורט חקר סמנזה ביטוי גנים בחיות טרנסגניות וכיצד מושפע ייצור אריתרופויאטין (EPO), ההורמון שמופק כתגובה להיפוקסיה (מחסור בחמצן). סמנזה חקר את הגנים שמבטאים חלבונים גורמי היפוקסיה (HIF; Hypoxia-inducible factors). 

==ביטול ותיקון מאמרים==
בשנות ה-20 של המאה ה-21 הועלו כנגד סמנזה ומחברים שהיו שותפים למאמריו, טענות בדבר הונאה במחקר. בשנת 2011 סמנזה ביטל מאמר שפרסם יחד עם הווירולוג נאוקי מורי ומחברים נוספים ובשנת 2022 ביטל ארבעה מאמרים שפורסמו ב-PNAS.<ref></ref> 
נכון לשנת 2022 הועלו באתר PubPeer ספקות באשר לאמיתות צילומים שפורסמו ב-52 מאמרים שבהם סמנזה שותף כמחבר. טענות אלה הובילו לחקירה של ירחונים מדעיים בהם התפרסמו המאמרים ואשר הסתיימו בהודעות תיקון מרובות, ביטול מאמרים והודעות על חשש באשר לאמינותם.<ref name="Else 2022 p. "></ref> 

בשנת 2023 בוטלו מאמרים נוספים בהם היה סמנזה מחבר שותף.<ref></ref> and Oncogene<ref></ref> נכון לשנת 2023 עשרה מן המאמרים שפרסם סמנזה בוטלו בגלל מידע מזויף שנוצר על ידי מניפולציה ושכפול תמונות.<ref></ref><ref></ref><ref></ref>

== פרסים ==

==קישורים חיצוניים==

* 
* 
* 
* 
* 
* [https://quality.doctorsonly.co.il/2019/10/175105/ פרס נובל לרפואה למדענים שחקרו הסתגלות תאים לשינויי רמות חמצן], באתר החברה לאיכות ברפואה
* 

== הערות שוליים ==

קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל לשנת 2019
קטגוריה:חברי האקדמיה הלאומית למדעים של ארצות הברית
קטגוריה:בוגרי אוניברסיטת הרווארד
קטגוריה:בעלי תואר דוקטור מאוניברסיטת פנסילבניה
קטגוריה:סגל אוניברסיטת ג'ונס הופקינס
קטגוריה:אמריקאים שנולדו ב-1956
קטגוריה:זוכי פרס מאסרי
קטגוריה:זוכי פרס קרן גיירדנר הבינלאומי
קטגוריה:זוכי פרס אלברט לסקר למחקר רפואי בסיסי
Nektar

Nektar (בעברית: נקטר) היא להקת רוק מתקדם בריטית שנוסדה בשנת 1969 בהמבורג שבגרמניה. הלהקה התפרקה ב-1982 והתאחדה כ־20 שנה לאחר מכן. הלהקה פעילה עד היום.

== היסטוריה ==
=== השנים הראשונות (1969–1972) ===
להקת נקטר נוסדה בהמבורג שבגרמניה בשנת 1969, על ידי הגיטריסט והזמר רוי אלברייטון הבריטי, אלן "טאף" פרימן הקלידן, דרק "מו" מורה על הבס, רון האודן על התופים<nowiki/>ו האמנים מיק ברוקט וקית' וולטרס שהיו אחראים על האורות ועל האפקטים המיוחדים. אלבום הבכורה של הלהקה, Jurney To The Centre of the Eye שיצא בשנת 1971 הכיל שיר אחד שאורכו 49 דקות. זה היה אלבום קונספט. האלבום שאחריו, A Tab in the Ocean שיצא בשנת 1972, הושפע מיותר מרוק ומבלוז.

וולטרס עזב את הלהקה כשהוציאו את אלבומם השלישי, Sounds Like This, שיצא בשנת 1999, אלבום כפול מאולתר בהופעה חיה בסטודיו. הלהקה המשיכה להשתמש בו לעיצוב אלבומיהם לזמן מה.

=== הצלחה (1973–1982) ===
בשנת 1973 הוציאה נקטר אלבום רביעי, Remember The Future, אלבום קונספט שזכה להצלחה גדולה, והלהקה התפרסמה. האלבום הגיע למקום העשרים במצעדים באמריקה. האלבום שבא אחריו, Down to Earth משנת 1974 הוא גם אלבום קונספט שנמכר טוב והגיע למקום ה-40, וכלל את השיר היחיד שלהם שנכנס למצעדים של בילבורד, "Astral Man". האלבום הבא, Recycled שיצא בשנת 1975 היה קרוב יותר ללהקות כמו ג'נטל ג'ייאנט והמשיך את הקשר ההדוק של הלהקה עם הרוק מתקדם.

אלברייטון עזב את הלהקה בדצמבר 1976, קצת לפני הוצאת האלבום "Magic is a Child" בשנת 1977. חברי הלהקה הנותרים חברו לגיטריסט והסולן דייב נלסון בנקודה זו. האלבום היה יותר אקלקטי, אבל עם שירים קצרים יותר. מבחינת המילים, האלבום דיבר על נושאים רבים כמו המיתולגיה הנורדית וקסמים, ועד לפסי רכבת ונהגי מכוניות. בשנת 1978 הלהקה התפרקה; עם זאת בשנת 1979 אלברייטון ופרימן הקימו את הלהקה מחדש עם הבסיסט קרמין רוחאס והמתופף דייב פרטר והוציאו אלבום חדש, Man in The Moon בשנת 1980, לפני שהלהקה התפרקה שוב בשנת 1982.

== איחוד מחדש ==
בשנת 2000 נקטר חזרה לפעילות עם הרכב חדש: אלברייטון, פרימן והמתופן ריי הארדוויק, והוציאה אלבום חדש שנקרא The Prodigal Son.

== חברי הלהקה ==
=== חברי הלהקה הנוכחים ===
* רון האודן - תופים
* דרק מורה - בס וקלידים
* מיק ברוקט - אפקטים מיוחדים
* רייך קלנדה - גיטרה, שירה
* רנדי דמבו - בס
* קנדל סקוט - קלידים

== דיסקוגרפיה ==
* 1971 - Jurney to the Centre Of The Eye
* 1972 - A Tab in the Ocean
* 1973 - Sounds Like This
* 1973 - Remember The Future
* 1974 - Down on Earth
* 1975 - Recycled
* 1977 - Magic is a Child
* 1980 - Man in Monn
* 2001 - The Prodigal Son
* 2004 - Evolution
* 2008 - Book Of Days
* 2012 - A Spoonful Of Time
* 2013 - The Time Machine
* 2019 - The Other Side

==קישורים חיצוניים==

* 

קטגוריה:להקות רוק מתקדם
קטגוריה:להקות רוק בריטיות
קטגוריה:להקות גרמניות
קטגוריה:אמני דקה רקורדס
דסטורויה

דסטורויה (ביפנית: デストロイア; באנגלית: Destoroyah) הוא קאייג'ו מוטאנטי המופיע בסדרת סרטי גודזילה. דמותו של דסטורויה הופיעה לראשונה בסרט גודזילה נגד דסטורויה (1995), מבית היוצר של טוהו ונוצרה על ידי היוצרים קאזוקי אומורי וטקאו אוקווארה.

== היסטוריה ==
מקורו של דסטורויה הוא מושבה שלמה של סרטנאים פרקמבריאליים מיקרוסקופיים ששוחזרו ועברו מוטציה על ידי פצצת משמיד החמצן שהופעלה כדי להרוג את הגודזילה המקורי של אותו יקום בשנת 1954, כפי שהוסבר בהייסי.

בשנת 1996, הסרטנאים המיקרוסקופיים מתפתחים קדימה אבולוציונית וגודלים לגודל אדם ואף מצליחים להדוף את כוחות ההגנה של יפן. מאוחר יותר, הסרטנאים הגדולים מתפתחים ליצור ענק אחד מעופף אשר מקבל את שמו המפורסם ״דסטורויה״ ונלחם מול גודזילה ג'וניור. לאחר שגודזילה וגודזילה ג'וניור הביסו את צורתו המעופפת של דסטורויה, דסטורויה מתפתח קדימה אבולוציונית ומתפתח לצורתו הסופית. הוא מצליח להרוג את גודזילה ג'וניור ופונה להילחם בגודזילה. גודזילה וכוחות ההגנה של יפן מצליחים להביסו, אך גודזילה כבר גוסס ומת, בדומה לגודזילה המקורי מ-1954.

== עיצוב ==
לקראת סוף סדרת סרטי הייסי, התסריטאי קאזוקי אומורי הציע תחילה שגודזילה יילחם מול רוח הרפאים של גודזילה המקורי מ-1954, אך רעיון זה בוטל עקב כך שגודזילה נלחם כבר במספר אנטגוניסטיים הדומים לו באותו יקום (בהם ביולאנטה, מכה-גודזילה וספייס-גודזילה). עם זאת, הוחלט לשמור על האזכורים של הסרט המקורי על ידי החזרתה של פצצת המימן ״משמיד החמצן״, הנשק שהרג את גודזילה המקורי. הדמות שנוצרה תחילה נקראה ״ברובארוי״, אם כי הרעיון לדמות זו בוטל עקב שהשם דמה מדי למילה ״ברברי״, ולכן שם זה יכול היה להיחשב כגזעני. שמו של ברובארוי שונה אחר כך ל״דסטורויה״.

עיצוביו של ברובארוי דמו יותר לדיונון, אם כי הרעיון היה שדסטורויה יתעלה על גודזילה בגובה. כל צורותיו של דסטורויה עוצבו על ידי מינורו יושידה, שהונחה להפוך את היצור לסרטן מפלצתי. עיצובו הסופי של דסטורויה עוצב על ידי המאייר נוריושי אוראיי, ששילב זאת בכרזת הסרט. תיאורו של אוראיי שימש מאוחר יותר כבסיס למודל תלת-ממדי ששימש לבניית חליפתו של דסטורויה.

== הופעותיו בסרטים ==
* גודזילה נגד דסטורויה (1995)

== הופעותיו בקומיקס ==
* גודזילה נגד דסטורויה (מאנגה - 1995)
* גודזילה: אגדות (2011–2012)
* גודזילה: שולטי כדור הארץ (2013–2015)
* גודזילה: קטקליזם (2014)
* גודזילה בגיהנום (2015)
* גודזילה: שכחה (2016)

== קישורים חיצוניים ==
* [https://www.tohokingdom.com/kaiju/destoroyah.htm דסטורויה באתר הרשמי של טוהו]

קטגוריה:גודזילה: דמויות
פונקציה בת-חישוב

בחישוביות, פונקציה בת-חישוב היא פונקציה מקבוצת המספרים הטבעיים אל עצמה (היינו, סדרה של מספרים טבעיים), שניתן לחשב כל ערך שלה בזמן סופי. קבוצה של מספרים טבעיים היא בת-חישוב אם הפונקציה המציינת שלה בת-חישוב.

אף על פי שמושג החישוביות חל מלכתחילה על קבוצות של מספרים טבעיים, אפשר להכליל אותו לכל קבוצה בת-מניה שאפשר לסדר באופן אפקטיבי, ודרך כך לבעיות אמת-או-שקר שיש להן קלט סופי.

== יחס טיורינג ודרגות טיורינג ==

יחס טיורינג בין פונקציות (מהטבעיים לעצמם) מוגדר כך ש-<math>f \leq_T g</math> אם ניתן לחשב את f באמצעות תוכנית המשתמשת ב-g בתור אורקל. יחס הסדר הזה מגדיר יחס שקילות (שתי פונקציות הן שקולות אם אפשר לחשב כל אחת מהן באמצעות השנייה), ומחלקות השקילות נקראות דרגות טיורינג. יחס הסדר על הפונקציות משרה גם יחס בין הדרגות. הדרגה הנמוכה ביותר היא זו של הפונקציות הניתנות לחישוב, ומסמנים אותה ב-0. כל דרגה כוללת רק מספר בן מניה של פונקציות, ולכן עוצמת קבוצת הדרגות היא עוצמת הרצף. ידוע שיש קבוצה מעוצמת הרצף של דרגות טיורינג שאינן בנות השוואה.

בין הדוגמאות החשובות ביותר לבעיות שאינן בנות חישוב אפשר למנות את: בעיית העצירה (K), בעיית המלה בחבורות מוצגות סופית (WP), הבעיה העשירית של הילברט (HTP), אוסף הפסוקים הנכונים בשפה מסדר ראשון של המספרים הטבעיים (עם הקבועים 0 ו-1, פעולות החיבור והכפל, ויחס הסדר) (TA), ועוד. בעיית העצירה ניתנת להכללה באופן הבא: לכל דרגת טיורינג f, מסמנים ב-'f את דרגת טיורינג הכוללת את כל התוכניות העוצרות בזמן סופי, שמותר להן להשתמש ב-f. זוהי קפיצת טיורינג. הקפיצה שומרת על יחס הסדר, ותמיד מקיימת <math>\ f <_T f'</math>. 

מתברר שסדר טיורינג בין בעיות טבעיות רבות, כגון אלה, הוא ליניארי. כך למשל <math>0 < K \equiv WP \equiv HTP < TA</math>. השערת מרטין (על שם דונלד מרטין) קובעת שעבור בעיות מסוימות סדר טיורינג ניתן לתיאור באמצעות שרשראות של קפיצות טיורינג.

==ראו גם==
* פונקציה רקורסיבית
* כריעות

== לקריאה נוספת ==
* Antonio Montalban, ``[https://www.ams.org/journals/notices/201908/rnoti-p1209.pdf Martin's conjecture: a classification of the naturally occuring Turing degrees], Notices of the AMS, Sept 2019.

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:חישוביות
קטגוריה:פונקציות מתמטיות